Massimiliano Allegri

Massimiliano Allegri (født 1967) er en italiensk fotballtrener og tidligere fotballspiller. Han er trener for .

 Spillerkarriere 
Allegri begynte spillerkarrieren i hjembyen Livorno, og etter kortere opphold i flere andre klubber, ble han i 1991 kjøpt av klubben Pescara, hvor han var en viktig spiller da laget rykket opp fra Serie B til Serie A i 1992. Han spilte også godt i den påfølgende sesongen, men kunne ikke forhindre at Pescara rykket ned til Serie B igjen. Han var deretter innom en rekke andre klubber, før han avsluttet spillerkarrieren i 2003.

 Trenerkarriere 
Allegri begynte sin karriere som trener i klubben Aglianese, men rykket raskt opp i gradene, og ble i 2008 hentet til Serie A-klubben Cagliari, hvor han gjorde stor suksess med tanke på de begrensede ressursene han hadde til rådighet. På grunn av dette ble han kåret til årets trener i Italia i 2008-2009-sesongen, foran en rekke store navn, som blant annet Jose Mourinho (på daværende tidspunkt trener i Inter).

I 2010 ble han allikevel avsatt som trener i Cagliari av klubbpresident Massimo Cellino, som var opprørt over at Allegri hadde vært i kontakt med andre klubber om en eventuell trenerjobb der. Ryktene skulle ha det til at denne klubben var AC Milan. På sommeren i 2010 ble det bekreftet at Milan var ute etter å sikre seg Allegri som ny hovedtrener, men fordi Allegri fremdeles var under kontrakt med Cagliari, måtte det forhandlinger til før overgangen gikk i orden.

Etter en middelmådig start i AC Milan, fikk Allegris lag opp dampen utover i Serie A sesongen 2010-2011. De tok ledelsen i ligaen i den tiende serierunden, og ble italienske ligamestere 7. mai 2011, med bare ett tap i Serie A etter nyttår. Dette var Allegris første store tittel som trener.

Den 13. januar 2014 fikk Allegri sparken i AC Milan grunnet langvarige, dårlige resultater høstsesongen 2013/2014.

Den 6. mai 2016 skrev han under en ny kontrakt med Juventus til 30. juni 2018.Allegri extends Juventus contract 17. mai 2019 ble det klar at Allegri ga seg i Juventus.Statement from the club 

Den 28. mai 2021 ble han ansatt som ny hovedtrener for .Welcome back home, Max!

 Meritter 
 Klubbtitler 
 Serie A: (1) Serie A TIM 2010-2011
 Individuelle titler 
 «Panchina d'Oro» (årets trener i Italia): (1) 2008-2009

 Referanser 

 Eksterne lenker 


Kategori:Italienske fotballspillere
Kategori:Italienske fotballtrenere
Kategori:Fotballspillere for AS Livorno Calcio
Kategori:Fotballspillere for Pisa Calcio
Kategori:Fotballspillere for AC Pavia
Kategori:Fotballspillere for Pescara Calcio
Kategori:Fotballspillere for Cagliari Calcio
Kategori:Fotballspillere for Perugia Calcio
Kategori:Fotballspillere for Calcio Padova
Kategori:Fotballspillere for SSC Napoli
Kategori:Fotballspillere for US Pistoiese 1921
Kategori:Fotballtrenere for AC Milan
Kategori:Fotballtrenere for Juventus FC
Kategori:Personer fra Livorno